钦定古今图书集成/明伦汇编/氏族典/第203卷 > 高元裕
## 钦定古今图书集成/明伦汇编/氏族典/第203卷 > 高元裕

按《唐书高元裕传》：“元裕，字景圭，其先盖渤海人。第进
士，累辟节度府，以右补阙召，俄换侍御史内供奉。李
宗闵高其节，擢谏议大夫，进中书舍人。及宗闵得罪，
元裕坐饯，贬阆州刺史，复授谏议大夫、翰林侍讲学
士。庄恪太子立，择可辅导者乃兼宾客，进御史中丞元和中，累擢尚书左丞，领吏部选，出为宣歙观察使”，
入授吏部尚书，拜山南东道节度使，封渤海郡公，奏
蠲逋赋甚众。在镇五年，复以吏部尚书召。卒于道，年
七十六，赠尚书右仆射。元裕性勤约，通经术，敏于为
吏，岩岩有风采，推重于时。元裕始名允中，太和中改
今名。